Mardimiku kivid

pisi|Mardimiku kivi, 23. oktoober 2022
Mardimiku kivid on kaks rändrahnu Harju maakonnas Loksa linna ja Loksa küla piirilSuuroja, K. & M. Suuroja. 2008. Hiidrahnud. OÜ Geotrail KS. Lk 99. Kivid asuvad avatud maastikul Loksa-Vihasoo tee ääres. 

Kividest tuntumat nimetatakse Mardimiku kiviks ja see on hiidrahnu mõõtmetega. Kivi pikkus on 9,2 m, laius 8,1 m, kõrgus 4,3 m ja ümbermõõt 27,3 m.  

Kivi on kuupja prisma kujuline, järskude külgede ja veidi kumera laega. Lae lõunapoolses ja osalt külje osas on rahnu lõhutud, mida tunnistavad puuraukude jäljed (aukude läbimõõt on 1,2 cm). Selles osas on ka ohtralt kinnislõhesid. Sammalt on kivi pinnal vähe, samblikke rikkalikumalt. Ümbruskonna pinnakatteks on ligi 1 m paksune liiva kiht, mis lasub viirsavil.  

Rahn on alates 1937. aastast üksikobjektina looduskaitse all.  

Mardimiku kivist 10 m ida poole jääb teine, väiksem, rändrahn, mille pikkus on 6,0 m, laius 4,5 m, kõrgus 2,4 m ja ümbermõõt 16,8 m.

Vaata ka
Eesti hiidrahnude loend

 Viited 

Välislingid


Kategooria:Kuusalu valla rändrahnud
Kategooria:Harju maakonna kaitstavad looduse üksikobjektid